Nihintsana tamin’ny tany toy ny voankazo lo ny solonifiny anoloana. Vakin’ny hehy tsy satry izahay rehetra efa samy gina iny. Mba tsy nahatana ny hehiny koa tale. Vetivety ihany anefa dia samy nifitsaka indray rehefa nampitahorin’ny endriny masiaka. Nasainy nanatona teny aloha i benja zaza ratsy taiza, tsy mahalala fomba! Inona no dikan’izao ataon’ialahy izao? Hoy izy io indrindra no sefon’ny nanenjika sy nitifitra ahy! Tsy ho zakany na oviana na oviana ny ran’olona nalatsany teto! Nanenjika sy nitifitra an’ialahy taiza? Fa ialahy ity ve adala? Mandohalika ialahy haingana! Tena ohatra ny olona adala tokoa no niheveranay an’i benja. Raha azony nafatotra dia nateriny teny anjanamasina espèce de voyou! Hoy ilay vazaha tezitra. C’est un con! Nirongatra indray i benja ilay efa ndeha handohalika iny nandre ny fanompan’ilay menasofina azy. Somary lasa tao aoriana moa izy ary nahazo toerana avoavo kokoa noho ilay lampihazokely manaraka ny rindrina anoloan’ny solaitrabe nitsanganany ialahy kosa cochon! Hoy izy sady noriadriatany ny daka avy ao an-damosiny ny fitombenan’ilay vazaha. Nihoraky ny hehy indray ny ankizy. Izay fipoapoakana karavasy re no inona! Samy sempotra nifandrombaka tamin’i benja kosa izy roa lahy lehibe. Nangeja ny sandriny ila ilay vazaha, ny tale kosa nanainga ny tanany hamelaka azy. Kanjo nikarainkona i benja, ka teny an-takolak’ilay vahiny efa sendaotra iny ny tehamaina no nitefoka. Hehy tsy vaky ny anay rehetra. Nifampivandrina segondra vitsy teo izy roa lahy lehibe. Noararaotin’i benja kosa ny sandriny votsotra noho izany fivadihan- javatra izany niporitsahana nandositra. Nojerem-potsiny ny fitsoahany. Vao mainka romotra ilay vazaha. Nirehitra mena toy ny nodoran’ny afo mivaivay ny endriny. Ny teniny tsy nisy fantatra intsony ary ny masony nivadika bala tanteraka. Tsy hitan’ny tale izay hatao, ny ala tsininy tsy nahatana intsony ilay vahininy tsy hirintona koa. Menatra sy nangasihasy fotsiny teo izy. Nilaozan’ilay malala-tanana fotsiny fa tsy voatolotra ara-pomba nikasana azy ireo fanomezana nololohaviny. Fahafaham-baraka an-tsobika aza no nobabeny nody. Tsy hay tantaraina ny niafarany, fa hay koa ny kodiaran’ny fiarakodia niandry azy tao ivelany mbola novakian-dranamana. Dia izay koa no farany nanitsahan’i benja ny sekolinay. Voaroaka izy! Hatramin’izay dia tsy niala teo imasoko iny fihetsiny iny rehefa mieritreritra azy ary na dia efa samy tovolahy mirijarija aza dia mbola matetika voatsiahy foana niaiky marimarina ny fahasahian’ialahy izahay rehetra tamin’iny! Hoy aho aiza izao ny vazahaben’ialahy isany? Hoy izy naneso tsy fantar’ialahy tokoa moa ny tohin’iny? Asa na naninona fa toa hoe nampodiana any aminy, hono, ny an’ialahy! Nihomehy fotsiny izy. Andron’ny fahaleovantena tamin’izay. Sendra tafaraka nijery fampirantiana momba ny tolona ho an’ny firenena izahay roa lahy ary mbola nifampitaona hijery matso avy eo. Hendratra tampoka izy nony nifindra teo anoloan’ny sary iray izahay taditadiko! Hoy izy toa indrakindrafana ho azy teo. Mpisandoka io rangahy iray io, fa tsy tia tanindrazana izany! Aza mirediredy! Hoy aho nampitony azy. Aiza no ahalalan’ialahy izany? Izy rahateo, araka io voasoratra io, tsy mpitolona teto antananarivo hany mba hitan’ny voamason’ilahy! Fantatro! Hoy izy nitompo teny. Io tongony somary baka io no ahalalako azy ary raha henoin’ialahy dia somary mihahankahana izay ny feony! Nihomehy aho. Jerena ny tongotr’ilay lehilahy lehibe lazainy, tsy dia hita loatra hoe bingo ary aiza moa no hanamarinana ny feony amin’ity sary! Taiza àry no nahitan’ialahy azy e? Hoy aho niala nenina ihany tsy fantatro, hoy izy sahirana, fa fantatro fotsiny izy! Lany andro foana nifanjihatra tamin-javatra tsy hita hamarinina teny izahay roa lahy. Namaramparana ny matson’ny foloalindahy ireo bekotromaroholatra. Iretsy izy manjokaiky tsy satry ny raharaham-pirenena! Nahavita be ho an’ny tanindrazana ireo. Ny an’ny sasany namela takaitra ho vady nofony mandritra ny androm-piainany ny tolona nimatesany. Ho fankasitrahan’ny fanjakana izany indrindra, ivelan’ny fanampiana samihafa mahazatra, dia nofaranana tamin’ny fanolorana mariboninahitra azy ireny ny lanonana. Nitsangana hisolo vava ireo akanga sisa nanamborana namany ity rangahy lehibe iray. Somary nidaikadaika ny famindrany ; angamba efa drodroky ny ady samihafa nosedrainy. Niezaka niatrana izy